په اوربند او د تاوتریخوالي په کمولو د غني او خلیلزاد ټېنګار 
د افغانستان جمهوري ریاست وايي، ولسمشر غني دوحې ته د سفر پر مهال د افغان سولې لپاره د امریکا د بهرنیو چارو وزارت.
ارګ نن سه شنبه اکتوبر۶(تلې۱۵) په یوې اعلامیې کې ویلي چې دوی تېر ماسختن لیدلي ا دي. په اعلامیه کې ویل شوي: "په دغه کتنه کې چې د امریکا د ملي امنیت شورا استازي، د غوڅ ملاتړ ماموریت قومندان او د ملي دفاع وزارت استازي هم حضور درلود، دواړو لوریو د اوربند په اړه ټینګار او همدارنګه د جینیوا راتلونکي کنفرانس په اړه هم بحث وکړ." د بیان له مخې زلمي خلیلزاد ولسمشر غني ته د افغانانو په مالکیت او رهبرۍ د افغانستان اسلامي جمهوري دولت او طالبانو تر منځ د سولې پروسې د دویم پړاوو د پیل مبارکي ویلې. ولسمشرۍ ماڼۍ وايي خلیلزاد د تاوتریخوالي پر زیاتوالي اندېښنه ښودلې او د افغانستان د ملاتړ په اړه یې د امریکا پر دریځ یو ځل بیا ټينګار کړی. ښاغلي خلیلزاد هم ویلي چې په دغه کتنه کې یې ولسمشر غني ته ویلي چې افغانان باید پرېنږدي چې د سولې د افرصت له لاسه کړي. نوموړي پر خپل ټویټر همدارنګه لیکلي چې په افغانستان کې تاوتریخوالی زیات شوی چې په وینا یې امریکا به د تاوتریخوالي کمېدو په اړه خپلو فشارونو ته دوام ورکړي. ولسمشر غني پرون دوشنبه د یو لوړپوړي پلاوي په مشرۍلومړی کویټ او تر هغه وروسته قطر ته ولاړ. هغه د قطر د لومړي وزیر شیخ خالد بن خلیفه بن عبدالعزیز ال ثاني سره هم کتلي دي. د ارګ د بیان له مخې د قطر لومړي وزیر له ولسمشر غني سره کتنه کې ویلي: "موږ په افغانستان کې د تلپاتې سولې او ثبات د تامین او پرمختګ غوښتونکي یوو." افغان ولسمشر پر داسې مهال قطر ته د سفر پر مهال د دغه هیواد له چارواکو او زلمي خلیلزاد سره کتلي چې د تېرې سپټمبر میاشتې پر ۱۲مه په قطر کې د افغان سولې په اړه بین الافغاني مذاکرات پرانیستل شول. خو دواړه لوري لا ویل کیږي چې د کاري طرزالعمل په اړه موافقې ته نه دي رسېدلي.